Dalxiiska Somaliland waa waax dalxiis oo hoos tagta Wasaarada Dalxiiska ee Jamhuriyada Somaliland. Goobaha aad loo dalxiiso ee Somaliland waxa ka mid ah daljirka dahsoon ee Hargeysa ku yaala, dhammaan magaalooyinka qadiimiga ah ee dalka sida Berbera, Saylac, Bullaxaar, Maydh & Xiis, Laas-qoray, Jasiiradaha Sacaadadiin iyo Ceebood, Buurta Daallo, Buurta Gacan-Libaax (Waxa waliba lagu sameeyay dhisme) iyo dayactir buurta dusheeda (buurta Saw), Laasgeel (Goob aasaar qadiimi ah oo ku taala Jidka isku xidha Hargeysa iyo Berbera (Dhubato) iyo goobo kale oo aan xusi doonno. Waxannu ugu bushaaranaynaa soo booqdayaasha bartan in aanu boggan idiin ku soo gudbin doonno xogo iyo macluumaad faahfaahsan oo la xidhiidha dhammaan goobaha taariikhiga ah ee la dalxiiso Soomaaliya, xaqiiqooyin ku xeeran iyo is bedello ku yimi goobo ka mid ah. Guud ahaan, gobolkasta Somaliland waxa ka jira goobo caan ah, taariikhi ah ama lagu tilmaami karo fursadaha iyo/ama khayraadka qaaliga ah ee dalku leeyahay dhinaca dalxiiska iyo taariikhda. Fu'aad madaxyar waa la booqan karaa isna, Badhtamaha Magaalada Hargeysa, goobta Khayriyada ama bangiga horumarinta hortiisa waxa saaran mid ka mid ah miigagii taliskii Siyaad Barre ee Hargeysa duqeeyay oo loo dhigay goobta in lagu xasuusto taariikhda qaranimada Somaliland soo martay.